Uredba Sveta (EGS) št. 2046/92

z dne 30. junija 1992

o spremembi Uredbe št. 136/66/EGS o vzpostavitvi skupne ureditve trga za olja in masti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je treba ob upoštevanju trendov na trgu oljčnega olja in v razmerju do drugih trgov rastlinskih olj določiti reprezentativno tržno ceno in cenovni prag sočasno z drugimi določenimi cenami za oljčno olje; ker je zato treba prilagoditi tudi merila za določitev reprezentativne tržne cene;

ker je treba zagotoviti intervencijske cene največjemu številu proizvajalcev in morajo imeti dostop do intervencij Skupnosti organizacije proizvajalcev in njihova združenja priznana z Uredbo (EGS) št. 136/66/EGS [4];

ker je treba spremeniti Uredbo (EGS) št. 136/66/EGS,

SPREJEL NASLEDNJO UREDBO:

Člen 1

Uredba št. 136/66/EGS se spremeni:

1. v členu 4(1) se prvi pododstavek nadomesti z naslednjim:

"Proizvodna ciljna cena, intervencijska cena, reprezentativna tržna cena in cena na pragu se za oljčno olje določijo v Skupnosti vsako leto.";

2. člen 4(4) se nadomesti z naslednjim:

"4. Cene iz odstavka 1(a) in standardna kakovost iz odstavka 2 se sprejmejo po postopku, določenem v členu 43(2) Pogodbe.";

3. v členu 5(1) se drugi pododstavek nadomesti z naslednjim:

"Vsako leto Svet določi znesek na enoto proizvodne pomoči po postopku, določenem v členu 43(2) Pogodbe. Poseben znesek na enoto se lahko določi za proizvajalce, katerih povprečna proizvodnja je manjša od 500 kg oljčnega olja na tržno leto.";

4. člen 7 se nadomesti z naslednjim:

"Člen 7

Reprezentativna tržna cena se določi v višini, ki omogoča normalno prodajo proizvedenega oljčnega olja ob upoštevanju zlasti predvidenih trendov na trgu rastlinskih olj in masti.";

5. člen 11(6) se nadomesti z naslednjim:

"6. Svet s kvalificirano večino na predlog Komisije določi, sočasno z določitvijo reprezentativne tržne cene, delež pomoči za porabo iz odstavka 5 in delež pomoči za porabo, uporabljene za informacijske in druge ukrepe, ki so namenjeni spodbujanju porabe oljčnega olja, proizvedenega v Skupnosti.";

6. prvi odstavek člena 12(1) se nadomesti z naslednjim:

"Intervencijske agencije, ki jih določijo države članice proizvajalke, odkupijo v juliju, avgustu, septembru in oktobru vsakega tržnega leta v skladu s pravili, sprejetimi v odstavku 4, oljčno olje s poreklom v Skupnosti, ki jim ga ponudijo proizvajalci ali skupine proizvajalcev ter njihova združenja, priznana po Uredbi (EGS) št. 1360/78 (ali organizacije proizvajalcev in/ali njihova združenja priznana z uredbo) na intervencijskih mestih v proizvodnih območjih. Intervencijske agencije odkupujejo po intervencijski ceni. Odkupna cena se prilagodi ob upoštevanju tabel za zvišanje ali znižanje cene, kadar oznaka ali kakovost olja, ponujenega intervencijski agenciji, ne ustreza tisti, za katero je bila določena intervencijska cena."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. novembra 1992, razen člena 1(6), ki se uporablja od dneva začetka veljavnosti te uredbe.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 30. junija 1992

Za Svet

Predsednik

Arlindo Marques Cunha

[1] UL C 119, 11.5.1992, str. 21.

[2] UL C 150, 15.6.1992.

[3] UL C 169, 6.7.1992.

[4] UL L 172, 30.9.1966, str. 3025/66. Uredba, nazadnje spremenjena z Uredbo (EGS) št. 356/92 (UL L 39, 15.2.1992, str. 1).

--------------------------------------------------